Document ID: 32004R1876

KOMISSION ASETUS (EY) N:o 1876/2004,
annettu 28 päivänä lokakuuta 2004,
tiettyjen keskeisten lääkkeiden Euroopan unionin markkinoille kulkeutumisen estämisestä annetun asetuksen (EY) N:o 953/2003 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen keskeisten lääkkeiden Euroopan unionin markkinoille kulkeutumisen estämisestä 26 päivänä toukokuuta 2003 annetun neuvoston asetuksen (EY) N:o 953/2003 (1) ja erityisesti sen 4 artiklan 8 kohdan,
sekä katsoo seuraavaa:
(1)
Komissio on vastaanottanut asetuksen (EY) N:o 953/2003 4 artiklan mukaisia hakemuksia, jotka koskevat tiettyjä lääkevalmisteita.
(2)
Komissio on todennut asetuksen (EY) N:o 953/2003 5 artiklan 2 kohdassa säädettyjen menettelyjen mukaisesti, että hakemukset täyttävät asetuksessa vahvistetut perusteet.
(3)
Hakijoille on ilmoitettu hakemustensa hyväksymistä koskevasta komission päätöksestä.
(4)
Sen vuoksi on tarpeen lisätä asianomaiset valmisteet asetuksen (EY) N:o 953/2003 liitteeseen I,
ON ANTANUT TÄMÄN ASETUKSEN:
1 artikla
Lisätään tämän asetuksen liitteessä mainitut valmisteet ja muut tiedot tiettyjen keskeisten lääkkeiden Euroopan unionin markkinoille kulkeutumisen estämisestä annetun asetuksen (EY) N:o 953/2003 liitteeseen I.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä lokakuuta 2004.

Labels: 3
0
2
5